Antonescu, acuzații la adresa lui Ponta: Când faci milioane din consultanță cu firme turcești sau sârbești, te interesează mai puțin UE
Fostul lider PNL Crin Antonescu critică afirmația fostului președinte PSD Victor Ponta, actual consilier al premierului Ciolacu, care a spus că nu o va vota pe Elena Lasconi în finala prezidențialelor de duminică. Antonescu l-a acuzat, marți, în cadrul emisiunii „Studio Politic” de la Digi24, că „atunci când faci milioane bune din consultanță cu firme turcești sau sârbești, te interesează poate mai puțin UE, pentru că nici Turcia, nici Serbia nu-s în Uniunea Europeană”.